મિથુન : આ રાશિવાળા જાતકની કુંડળીમાં આ વરસે ત્રણ ગ્રહો ભેગા થાય છે. જેથી, કમર ઘૂંટણ અને માથાની બીમારીથી સંભાળવું. પત્નીથી છૂપાવીને હોટલમાં ઝાપટવા જતાં હોય તો બંધ કરવું. હવે પકડાઈ જવાના પૂરા યોગ છે. આ રાશિવાળી બહેનોને લગનના પૂરા યોગ છે. કોને હા પાડવી અને કોને ના પાડવી એ સમસ્યા પણ આવશે. જેના ડાબા ગાલે કાળો તલ હોય એવા ઉમેદવારને પસંદ કરવો નહીં. કારણ તમારા જીવનમાં આખું વર્ષ અમાસની છાયા છે. પરણેલી બહેનોએ ધણીને ધાકમાં રાખવા માટે ‘પતિદેવ શરણમ મમઃ’ ની દર ત્રીજા મંગળવારે ૧૧ માળા કરવી. પણ પતિની છાયાથી દુર રહેવું. દર રવિવારે ૪૧ મિનીટ મૌન પાળવું જેનાથી પતિ પત્ની અને પાડોશી દરેકને રાહત રહેશે.